उद्यमी से पहले खाते की जानकारी ली, फिर खाते से निकाल लिए एक लाख रुपए
फरीदाबाद| सारनक्षेत्र में साइबर ठगों ने बैंक अधिकारी बन एक उद्यमी को फोन कर उसके खाते की जानकारी ली। इसके बाद चार बार में 25-25 हजार रुपए अपने खाते में ट्रांसफर कर लिए। उद्यमी की शिकायत पर पुलिस ने मंगलवार शाम एफआईआर दर्ज कर जांच शुरू कर दी है। सेक्टर-49 निवासी उद्यमी जफर अहमद अली ने पुलिस को बताया कि 26 अगस्त 2016 को उनके पास एक फोन आया। फोन करने वाले ने खुद को बैंक का अधिकारी बताया। साथ ही उनका खाता ब्लॉक होने की सूचना भी दी। फोन करने वाले ने कहा कि वह कुछ जानकारियां देकर अपना खाता तुरंत चालू करा सकते हैं। जफर अहमद उनकी बातों में गए। उन्होंने अपने एटीएम कार्ड से संबंधित अहम जानकारी फोन करने वाले को दी। इसके कुछ समय बाद उनके खाते से रुपए निकाले जाने के संदेश फोन पर आने लगे। चार बार में एक लाख रुपए उनके खाते से निकल गए। उन्होंने तुरंत अपने बैंक को फोन कर खाता ब्लॉक कराया। जिससे और रुपए बच सकें। उन्होंने मामले की सूचना पुलिस को दी। उसने साइबर सेल से जांच कराने के बाद अब केस दर्ज कर लिया है। पुलिस का कहना है कि आरोपियों को शीघ्र गिरफ्तार कर लिया जाएगा।
hin_Deva hin_Deva